Wir, Johans, von gottes gnaden byschof ze Brichsen, ✳ der durlùchtigen, hochgebornen fùrsten, unsˀr hˀren ✳ ✳ der hertzogen von Oͤsterich kantzler, ✳ und graf Ruͦdolf von Nydow, ✳ derselben unsrˀ hˀren von Oͤsterich houptman ✳ und
lantvogt ✳ in irn landen ze Swaben, ✳ ze Ergoͤw ✳ und ze Thurgoͤw, vˀjechen ✳ und tuͤn kunt offenlich mit disem briefe, ✳ daz wir von sunderlichs heissens ✳ und emphelhens wegen ✳ des durluchtigen, hochgebornen fùrsten, ✳ unsers
gnedigen hˀren ✳ herztog Lùpoltz von Oͤsterich, ✳ der fùr sichselben ✳ und den durlùchtigen, hochgebornen fùrsten, ✳ unsern gnedigen hˀren hertzog Albrechtē von Oͤsterˀ, ✳ sinen bruͦder, ✳ uns des ✳ durch den fromen, vesten man ✳ Reynhartē
den Weͣchinger, ✳ sinen hofmeister, ✳ vollen gewalt gegebn̄ ✳ und ùns das ✳ von irn wegen empholhen hat, ✳ den erwirdigen, geistlichen frowen, ✳ ✳ der ebtischin ✳ und ✳ ✳ den klosterfrowen gemeinlich ze Kùngsvelt ✳ und demselbn̄
gotzhuse ✳ und dem convent ✳ Sant Claren ordens, ✳ in Kostentzer bystom ✳ und allen irn nachkomen ✳ eweklich ✳ an stat ✳ und in namen ✳ der vorgen̄ unsˀr hˀren von Oͤsterich ✳ und irˀ erbn̄ ✳ lutˀlich durch got ✳ und durch der selbn̄
unsˀr hˀren von Oͤsterˀ ✳ vordren ✳ und irselbs selen ✳ und liben ✳ heiles ✳ und gelùkes ✳ willen, ✳ mit allˀ dˀ ordenūg, bescheidenheit ✳ und kraft, ✳ worten, werken ✳ und geberden, ✳ die nach geistlichen ✳ und weltlichen rechten, ✳ fryheiten ✳ und
gesatzten ✳ in dheinen weg ✳ datzuͦ gehoͤrent, ✳ gegebn̄ habn̄ ✳ recht ✳ und redlich ✳ in wise ✳ und forme einer ewigen, ✳ unwidˀruͤfflichen gabe, ✳ die man nennet ✳ under den lebenden, ✳ und geben ouch in dem namen, als davor, wissentlich
mit disem briefe ✳ fùr frye, ledig eigen ✳ den frânwalt ✳ und das holtz ✳ gelegen undˀ der burg ze Brunegg ✳ in Ergoͤw, ✳ das man von alter nennet den Hag. ✳ der selbe walt untz har ✳ vor diser gabe ✳ der obgen̄ unsˀr
hˀren von Oͤsterich ✳ fry, ledig eigen ✳ und ir besunder holtz ✳ und franwalt ✳ gewesen ist, ✳ also daz nieman anders ✳ kein recht darinne gehebt hat, ✳ noch zuͦ dheinem twinge ✳ oder banne gehoͤret hat, ✳ denne daz die hˀschaft
sundˀlich ✳ dasselbe holtz ✳ fùr irn rechten gesunderten franwalt ✳ her bracht ✳ und genossen hat, ✳ als ouch dù durlùchtigi, hochgeborne fùrstinn ✳ seliger gedechtnùsse, ✳ frow Angnes, wilent kuniginn ze Ungern, stiffterin
und vollebringerin des egen̄ gotzhuses ✳ und klosters ✳ ze Kùngsvelt, ✳ dero got genade, ✳ denselbn̄ walt ✳ und das holtz ✳ in dem Hage, ✳ alle die wile ✳ si lebte, ✳ innegehebt ✳ und genossen ✳ und geschirmet hat, ✳ und darumb ✳ sullent
und mugent ✳ von diser vorgeschriben gabe wegen ✳ die egen̄ klosterfrowen ✳ denselben walt ✳ nu hinnant hin eweklich ✳ als ir fry, ledig eigen innehabn̄ ✳ und bannen, ✳ besetzen ✳ und entsetzen, ✳ schirmen ✳ und niessen ✳ nach irm
fryien willen, ✳ als anderi ir eigenne hoͤltzer ✳ und guͤter, ✳ ane alle gevˀde. ✳ wan da gegen habn̄t si ✳ fùr sich ✳ und ir nachkomen ✳ die vorgen̄ unser hˀren von Oͤsterich ✳ und ir erbn̄ ✳ ledig gelassen gentzlich ✳ sechs hundert
guldin, ✳ die si inen schuldig warent ✳ fùr hˀn Albrechten, ✳ seligen, ✳ den Schenken von Riede, ✳ hievor der obgen̄ unsˀr frowen, ✳ seligen, ✳ ✳ der kùniginn amptman ✳ ze Witenegg in Oͤsterich, ✳ uf dem si ✳ bi irn lebenden ziten
dieselbn̄ sechs hundert guldin ✳ von irn nùtzen ✳ ze Witenegg, ✳ die uf im lagent, schuͦf ✳ den egen̄ klosterfrowen, ✳ den ouch derselbe Schenk ✳ die ze gebende ✳ vˀbùrget hatte, ✳ den darnach die vorgen̄ unser hˀren vō Oͤsterˀ darumb
ledig ✳ machten von den egen̄ klosterfrowen, ✳ gegen dc si sich vˀbunden ✳ mit irn offenen, vˀsigelten briefen, inen ze gebende ✳ fùr den obgen̄ Schenken, selig, dieselbn̄ sechs hundˀt guldin, ✳ dero si nu in dem namen, als da vor,
die obgen̄ unser hˀren von Oͤsterich ledig geseit hant ✳ und sich zuͦ iren handen vˀtzigen hant ✳ umb daz stuk ✳ des briefes, ✳ den si darùber hatten von denselbn̄ unsˀn hˀren von Oͤsterˀ, ✳ die si ouch ✳ datzuͦ ledig gelassen hant
achtzig guldin, ✳ die si inen schuldig warent ✳ fùr Heinrichen Spies, irn undˀvogt ze Kyburg ✳ und ze Baden, ✳ darùber si ouch uns widˀgegebn̄ hant ✳ zwene schuldbriefe, ✳ die si sunderlich darumbe hatten. ✳ wo aber der egen̄
briefen dheiner, ✳ es si der eine ✳ umb die egen̄ sechs hundˀt guldin ✳ oder die vorgen̄ zwone ✳ umb die jetzgen̄ achtzig guldin, fùrbasser ✳ jemerme ✳ funden ✳ und fùr gezogen wurden, ✳ so sùllent si alle tot ✳ und ab sin ✳ und dehein kraft
niemerme gewinnen ✳ noch jeman schaden ✳ oder binden ✳ in dheinen wegen, ✳ ane alle gevˀde. ✳ mit urkùnt ditz briefs, ✳ den wir ✳ an stat ✳ und im namen ✳ der obgen̄ unsrˀ hˀren von Oͤsterˀ ✳ und von irn wegen mit irm vollen gewalt,
als vor bescheiden ist, ✳ gegebn̄ habn̄ ✳ den vorgen̄ klosterfrowen, ✳ vˀsigelten mit unsˀn anhangenden insigeln, ✳ der gebn̄ ist ✳ ze Brugge in Eͣrgoͤw, ✳ an sant Valentins tag, ✳ nach Cristes geburt drùtzehen hundert jaren,
darnach in dem sibentzigisten jare. ✳